ฌอง-คล็อด ลอเยอร์

ฌอง-คล็อด ลอเยอร์ (; 30 พฤศจิกายน ค.ศ. 1970 – ) หรือเรียกแบบง่าย ๆ ว่า ฌอง คล็อด เป็นทั้งอดีตคิกบ็อกเซอร์รุ่นซูเปอร์เฮฟวีเวท และนักมวยไทยชาวอเมริกัน เขาเป็นแชมป์โลกมาแล้วถึงหกสมัย โดยเป็นผู้ครองแชมป์ในสี่องค์กรที่แตกต่างกัน และเข้าแข่งขันในการต่อสู้ระดับโลกสิบหกรายการ เขามีผลงานเด่นจากการมีชัยเหนือร็อบ กามัน และโทมัส คูฮาเชฟสกี ในเค-วัน

ทั้งนี้ เขาเป็นผู้เรียนวิชามวยไทยจากก้านยาว อรุณเหลือง (พิเชษฐ์ อรุณเหลือง) ซึ่งเป็นหัวหน้าผู้ฝึกสอนแห่งค่ายมวยแฟร์เท็กซ์

 ประวัติ 

 อาชีพในช่วงต้น 
แม้ว่าจะใช้วิชามวยไทยเป็นวิชาชีพ แต่ลอเยอร์ก็ได้เริ่มต้นฝึกศิลปะการต่อสู้ครั้งแรกเมื่ออายุห้าขวบในศาสตร์แห่งคาราเต้สายโชโตกัน8 World Champions Face Off On Walken, Texas Ranger เขาได้มีชื่อเสียงใน ค.ศ. 1994 เมื่อครั้งที่เขาชนะรายการยูเอสเอ็มทีเอเฮฟวี่เวทแชมเปี้ยนชิพMuay Thai Tourney Held in Phoenix หลังจากนั้น เขาก็ชนะรายการชิงแชมป์ฟรีสไตล์รุ่นซูเปอร์เฮฟวี่เวทระหว่างทวีปของไอเอสเคเอ โดยเป็นฝ่ายชนะ ฮิราวี ที แรนจี จากประเทศนิวซีแลนด์ ณ วันที่ 13 มีนาคม ค.ศ. 1994 ภายหลังในระดับอาชีพของเขา เขายังเป็นผู้ชนะรายการไอเอสเคเอเวิลด์ซูเปอร์เฮฟวี่เวทฟรีสไตล์แชมเปี้ยนชิพ กับรายการไอเอสเคเอเวิลด์ซูเปอร์เฮฟวี่เวทมวยไทยแชมเปี้ยนชิพ

 คำเชิญสู่เค-วัน 
ใน ค.ศ. 1996 ลอเยอร์ได้รับเชิญให้มีส่วนร่วมในเค-วัน เวิลด์กรังด์ปรีซ์ ซึ่งเป็นการรวมพลประจำปีของเหล่าคิกบ็อกเซอร์รุ่นเฮฟวี่เวทที่ดีที่สุดระดับโลกในประเทศญี่ปุ่น มีการเรียกชื่อเขาอย่างง่าย ๆ ว่า "ฌอง คล็อด" ในการประชาสัมพันธ์ เขาได้รับการเปิดตัวโดยได้พบกับคู่ชกที่มีชื่อว่าปีเตอร์ เอิร์ทส์ ในรายการ เค-วัน กรังด์ปรีซ์ '96 โอเพนนิงแบทเทิล ที่โยโกฮามา ณ วันที่ 10 มีนาคม ค.ศ. 1996 ในช่วงสุดท้ายของยกแรก เอิร์ทส์เป็นฝ่ายน็อคลอเยอร์อย่างจังด้วยท่าเตะสูงขวา

 ชีวิตส่วนตัว 
ภายหลังจากที่เขาอำลาวงการการต่อสู้ ลอเยอร์ได้ปรากฏตัวในภาพยนตร์เป็นจำนวนมากในฐานะนักแสดงและสตันท์แมน รวมถึงภาพยนตร์ จอมคนผงาดโลก ที่เจ็ท ลี นำแสดงJean Claude Leuyer's IMDb profile และเขายังเป็นผู้ฝึกสอนที่โรงเรียนคิกบ็อกซิงอเมริกัน

 รายการที่ชนะ 
ไอเอฟซีเอ
ไอเอฟซีเอมวยไทยเวิลด์แชมเปียนชิพ

สมาคมกีฬาคาราเต้นานาชาติ
ไอเอสเคเออินเตอร์คอนติเนนตัลซูเปอร์เฮฟวีเวทฟรีสไตล์แชมเปียนชิพ
ไอเอสเคเอเวิลด์ซูเปอร์เฮฟวีเวทฟรีสไตล์แชมเปียนชิพ
ไอเอสเคเอเวิลด์ซูเปอร์เฮฟวีเวทมวยไทยแชมเปียนชิพ

ยูเอสเอชอี
ยูเอสเอชอีเฮฟวีเวทแชมเปียนชิพ

สมาคมมวยไทยสหรัฐ
ยูเอสเอ็มทีเอเฮฟวีเวทมวยไทยแชมเปียนชิพ

 อ้างอิง 

 แหล่งข้อมูลอื่น 
 Official K-1 Profile 


หมวดหมู่:คิกบ็อกเซอร์ชาวอเมริกัน
หมวดหมู่:นักมวยไทยชาวอเมริกัน
หมวดหมู่:นักแสดงอเมริกัน
หมวดหมู่:สตันต์แมนชาวอเมริกัน
หมวดหมู่:บุคคลจากฟีนิกซ์
หมวดหมู่:บุคคลจากแซนโฮเซ (รัฐแคลิฟอร์เนีย)
หมวดหมู่:นักมวยไทยจากค่ายมวยแฟร์เท็กซ์